b'\n_START_ARTICLE_\nUnsoare siliconic\xc4\x83\n_START_PARAGRAPH_\nUnsoarea siliconic\xc4\x83 este o unsoare translucid\xc4\x83, hidrofob\xc4\x83, inodor\xc4\x83, neinflamabil\xc4\x83, cu o textur\xc4\x83 p\xc4\x83stoas\xc4\x83, volatilitate extrem de sc\xc4\x83zut\xc4\x83, nu este periculos\xc4\x83 pentru s\xc4\x83n\xc4\x83tatea uman\xc4\x83 sau pentru mediu (chiar dac\xc4\x83 este nebiodegradabil\xc4\x83). Este realizat\xc4\x83 prin combinarea unui ulei de silicon, polidimetilsiloxanul (Me\xe2\x82\x82OSi)\xe2\x82\x99, cu un agent de \xc3\xaengro\xc8\x99are (silice amorf\xc4\x83 micronizat\xc4\x83). Propriet\xc4\x83\xc8\x9bile unsorii siliconice se pot ajusta \xc3\xaen func\xc8\x9bie de raportul celor dou\xc4\x83 componente. Unsori siliconice mai specializate sunt fabricate din silicon fluorurat sau, pentru aplica\xc8\x9bii care necesit\xc4\x83 temperaturi sc\xc4\x83zute, unele grup\xc4\x83ri metil din polidimetilsiloxan sunt \xc3\xaenlocuite cu grup\xc4\x83ri fenil. Pentru aplica\xc8\x9bii alimentare, agentul de \xc3\xaengro\xc8\x99are este stearatul de calciu. Pentru aplica\xc8\x9bii care implic\xc4\x83 substan\xc8\x9be foarte reactive agentul de \xc3\xaengro\xc8\x99\xc4\x83tore este Teflonul sub form\xc4\x83 de pulbere. Prezint\xc4\x83 o solubilitate foarte sc\xc4\x83zut\xc4\x83 \xc3\xaen ap\xc4\x83, majoritatea alcoolilor, amidelor disubstituite, sulfoxizi, o bun\xc4\x83 solubilitate \xc3\xaen hidrocarburi, compu\xc8\x99i halogena\xc8\x9bi \xc8\x99i eteri \xc8\x99i solubilitate mare \xc3\xaen anumite amine secundare \xc8\x99i ter\xc8\x9biare.\n_START_SECTION_\nAplica\xc8\x9bii \xc3\xaen industrie\n_START_PARAGRAPH_\nUnsoarea silicon\xc4\x83 este frecvent utilizat\xc4\x83 pentru lubrifierea \xc8\x99i conservarea pieselor din cauciuc. \xc3\x8en plus, unsoarea silicon\xc4\x83 nu produce umflarea sau \xc3\xaenmuierea cauciucului, probleme care pot ap\xc4\x83rea atunci c\xc3\xa2nd sunt folosite unsori pe baz\xc4\x83 de hidrocarburi. Unsoarea silicon\xc4\x83 ac\xc8\x9bioneaz\xc4\x83 de asemenea precum un inhibitor de coroziune sau lubrifiant (\xc3\xaen scopuri care necesit\xc4\x83 un lubrifiant mai consistent). \xc3\x8en timpul iernii, se utilizeaz\xc4\x83 pentru lubrifierea garniturilor de cauciuc pe u\xc8\x99ile ma\xc8\x99inilor, pentru a preveni montarea garniturilor la u\xc8\x99i.\n_START_SECTION_\nAplica\xc8\x9bii \xc3\xaen laboratorul chimic\n_START_PARAGRAPH_\n\xc3\x8en laborator este folosit\xc4\x83 pentru a unge imbin\xc4\x83rile aparaturii de laborator din sticl\xc4\x83 fiind util\xc4\x83 \xc3\xaen cazul manipul\xc4\x83rii \xc3\xaen condi\xc8\x9bii de siguran\xc8\x9b\xc4\x83 a compu\xc8\x99ilor sensibili la aer \xc8\x99i/sau umiditate._NEWLINE_De\xc8\x99i \xc3\xaen mod normal unsoare siliconic\xc4\x83 se consider\xc4\x83 chimic inert\xc4\x83, mai mul\xc8\x9bi compu\xc8\x99i rezulta\xc8\x9bi \xc3\xaen urma unor reac\xc8\x9bii nedorite dintre aceasta \xc8\x99i diferi\xc8\x9bi reactan\xc8\x9bi au fost descri\xc8\x99i \xc3\xaen literature de specialitate.'